Venom (film, 2018)
<s>Venom () je američki science fiction film snimljen 2018. godine u režiji Rubena Fleischera.</s><s>Predstavlja adaptaciju stripova o istoimenom liku koji se pojavljivao u stripovima Marvel Comicsa.</s><s>Protagonist, čiji lik tumači Tom Hardy, je Eddie Brock, istraživački novinar koji dolazi u kontakt sa vanzemaljskim stvorenjem koje sa njim uspostavi simbiotsku vezu temeljem koje Brock stiče superherojske nadljudske moći, ali i "problematičan" alter ego.</s>

<s>Radnja</s>

<s>Dok su istraživali svemir tražeći nove naseljive svetove, sonda bio-inžinjerske fondacije Lajf otkriva kometu prekrivenu simbiotskim živim bićima.</s><s>Sonda se vraća na Zemlju sa četiri uzorka, ali jedan beži i izaziva da se svemirski brod sruši u Maleziji.</s><s>Fondacija Lajf uzima preostala tri primerka i odnosi ih u svoju istraživačku bazu u San Francisku, gde otkrivaju da simbioti ne mogu da prežive bez domaćina koji diše kiseonik, koji često fatalno odbacuju simbiozu.</s><s>Istraživački novinar Edi Brok čita o tim ljudskim testovima u poverljivom dokumentu, koji je u posedu njegove verenice En Vejing.</s><s>Brok intervjuiše direktora fondacije Lajf Karltona Drejka ispitujući ga o testovima nad ljudima, što dovodi do toga da on i En dobiju otkaze.</s><s>Zbog toga En prekida njihovu veridbu.</s><s>Šest meseci kasnije, Drejkovi testovi simbioze se bliže uspehu, iako jedan od njegovih simbiota umire zbog nemarnosti.</s><s>Broku prilazi Dora Skirt, jedna od Drejkovih naučnica koja se ne slaže sa njegovim metodama i želi da ga razotkrije.</s><s>Ona pomaže Broku da provali u istraživačku bazu da potraži dokaze i on saznaje da je njegova prijateljica Marija jedna od testiranih subjekata.</s><s>Brok pokušava da spasi Mariju, ali simbiot koji je bio u njoj prelazi u njegovo telo, bez njegovog znanja, ostavljajući Mariju mrtvu.</s><s>Brok uspeva da pobegne i uskoro počinje da pokazuje neobične simptome.</s><s>On odlazi kod En po pomoć i njen novi dečko dr Den Luis otkriva simbiota, tokom ispitivanja Broka.</s><s>Drejk izlaže Doru preostalom simbiotu i ona umire.</s><s>Ovo ostavlja simbiota unutar Broka kao jedinog preživelog primerka.</s><s>Drejk šalje plaćenike da povrate simbiot iz Broka, ali on se pokazuje preko njegovog tela kao čudovišno stvorenje, koje se bori sa napadačima.</s><s>Kasnije se predstavlja Broku kao Venom i objašnjava da kometa traži planete gde simbioti mogu da opsednu i prožderu stanovnike.</s><s>Venom nudi da poštedi Broka, ako on pomogne simbiotima da ostvare svoj cilj i Brok počinje da uživa u nadljudskim osobinama koje mu simbiot omogućava.</s><s>Brok provaljuje na njegovo staro radno mesto, da bi ostavio dokaze za Drejkove zločine, ali ubrzo ga opkoljavaju specijalci, pa on biva prinuđen da se transformiše da bi pobegao.</s><s>En svedoči ovoj transformaciji i vodi Broka nazad u Denovu kancelariju, gde oni shvataju da simbiot sporo truli Brokove unutrašnje organe.</s><s>Brok primećuje da simbiot ima dve slabosti: zvukove visoke frekvencije i vatru.</s><s>Iako Venom govori da šteta na organima može da se spreči, En koristi mašinu magnetne rezonance, da bi pomogla Broku da se odvoji od simbiota.</s><s>Broka nakon toga hvataju Drejkovi plaćenici.</s><s>U međuvremenu, četvrti simbiot Rajot, uspeva da dođe iz Malezije u San Francisko prelazeći iz tela u telo.</s><s>On se spaja sa Drejkom, koji pristaje da odvede Rajota u svemirsku sondu fondacije Lajf, kako bi sakupili ostale simbiote i odveli ih na Zemlju.</s><s>En se kasnije vezuje sa Venomom, kako bi mogli da spasu Broka.</s><s>Kada se Brok i Venom opet spoje, Venom govori da je ubeđen da treba da pomogne u spasavanju Zemlje od njegove vrste, zbog vezanosti sa Brokom i oni kreću da zaustave Drejka i Rajota uz Eninu pomoć.</s><s>Venom oštećuje sondu dok ona poleće, izazivajući njenu eksploziju koja ubija Drejka i Rajota.</s><s>En veruje da Brok nije više vezan sa Venomom posle ovoga i da je Venom poginuo u eksploziji.</s><s>Međutim njih dvojica ostaju tajno vezani i odlučuju da zaštite San Francisko, ubijajući kriminalce.</s><s>Brok se vraća novinarstvu i u sceni posle odjavne špice on je pozvan da intervjuiše uhapšenog serijskog ubicu Klitusa Kasadija, koji obećava „pokolj” kad pobegne iz zatvora.</s>

<s>Uloge</s>

<s>Izvori</s>

<s>Vanjske veze</s>

<s>Američki filmovi
SF-filmovi
Akcije (filmovi)
Horor filmovi
Filmovi o superherojima
Filmovi o Spider-Manu
Filmovi temeljeni na stripovima</s>

